**ԳԱՎԱՌԻ ՊԵՏԱԿԱՆ ՀԱՄԱԼՍԱՐԱՆ**



**Հետազոտական գործունեության և ուսումնական գործընթացի ինտեգրման արդյունավետությունից Գավառի պետական համալսարանի ուսանողների բավարարվածության վերաբերյալ հարցման արդյունքների վերլուծություն**

## ԳԱՎԱՌ 2024

Հարցումը և արդյունքների վերլուծությունը կատարվել է ԳՊՀ որակի ապահովման բաժնի կողմից 2024թ․ ապրիլի 26-ին։

**Որակի ապահովման բաժնի վարիչ՝**  Հայրապետյան Ք.

**մասնագետներ՝** Նախրատյան Մ․,

Մուրադյան Ն․

## ԲՈՎԱՆԴԱԿՈՒԹՅՈՒՆ

1. [Հարցման ընդհանուր նկարագիրը 4](#_TOC_250001)
2. [Հարցման մեթոդաբանությունը 4](#_TOC_250000)
3. **Հետազոտական գործունեության և ուսումնական գործընթացի ինտեգրման արդյունավետությունից Գավառի պետական համալսարանի ուսանողների բավարարվածության գմահատում............................................................................**5
4. Եզրակացություններ և առաջարկություններ 12

## Հարցման ընդհանուր նկարագիրը․

Գավառի պետական համալսարանի (այսուհետ՝ նաև ԳՊՀ, Համալսարան) որակի ապահովման բաժնի կողմից Համալսարանում հետազոտական գործունեության և ուսումնական գործընթացի ինտեգրման արդյունավետության որակը գնահատելու համար իրականացվել է հարցում։ Հարցման նպատակն է գնահատել, ուսումնասիրել, վերլուծել ուսանողների առաջարկությունները, դժգոհությունները, և դրանք հաշվի առնելով, ձեռնարկել միջոցներ՝ Համալսարանում հետազոտական գործունեության և ուսումնական գործընթացի ինտեգրման արդյունավետության որակը բարձրացնելու ուղղությամբ։

## Հարցման մեթոդաբանությունը․

Հարցումն իրականացվել է GOOGLE FORMS առցանց (online) անանուն հարցաթերթիկի միջոցով:

Հարցաթերթը բաղկացած է փակ, բաց, կիսաբաց հարցերից, որոնք մշակվել և կազմվել են ԳՊՀ որակի ապահովման և ակադեմիական քաղաքականության բաժնի աշխատակիցների և ԳՊՀ դասախոսների համատեղ աշխատանքի արդյունքում։ Հարցաթերթի նպատակն է որակական և քանակական տվյալների հավաքագրումն ու վերլուծությունը։

1. **Հետազոտական գործունեության և ուսումնական գործընթացի համադրման արդյունավետությունից Գավառի պետական համալսարանի ուսանողների բավարարվածության գնահատում**

Գավառի պետական համալսարանում 2023-2024 ուստարում առկա և հեռակա բաժիններում սովորող 651 ուսանողներից հարցմանը մասնակցել են 209-ը, որը կազմում է գործող ուսանողների 32 %-ը:

**1․ Ընդհանուր տեղեկություններ**

**Հարցմանը մասնակցած ուսանողների թվաքանակն՝ ըստ մասնագիտությունների**

|  |  |  |  |  |  |
| --- | --- | --- | --- | --- | --- |
| **Ֆակուլտետը, բաժինը** | **Ուսանողների**  **ընդհանուր թիվը** | | **Հարցմանը մասնակիցների թիվը** | | **Հարցմանը մասնակիցների տոկոսային**  **հարաբերությունը** |
| **Առկա** | **Հեռակա** | **Առկա** | **Հեռակա** |
| **Բակալավր/մագիստրոս** | **Բակալավր** | **Բակալավր/մագիստրոս** | **Բակալավր** |
| **Բնագիտատնտեսագիտական** | **114/27** | **173** | **52/13** | **19** | 26% |
| Ֆինանսներ /ըստ ոլոտի/ | 38/9 | - | 11/4 | - | 32% |
| Հաշվապահական հաշվառում և հարկում /ըստ ոլորտի/ | 10/6 | 99 | 8/3 | 10 | 18.2% |
| Տնտեսագիտություն | 24/5 | - | 12/3 | - | 68.9% |
| Կենսաբանություն | -/3 | 5 | -/1 | - | 12.5% |
| Բնապահպանություն և բնօգտագործում | -/- | 3 | -/- | - | 0% |
| Սերվիս | 17/- | 14 | 8/- | 2 | 32% |
| Համակարգչային ճարտարագիտություն | 19/4 | 40 | 10/2 | 7 | 30% |
| Դեղագործական քիմիա | 7/- | 3 | 3/- | - | 30% |
| Քարտեզագրություն և կադաստրային գործ | -/- | 9 | -/- | - | 0% |
| **Հումանիտար մասնագիտությունների** | **108/40** | **189** | **71/23** | **30** | **36%** |
| Իրավագիտություն | 29/18 | 107 | 18/11 | 12 | 26% |
| Պատմություն | 6/6 | 17 | 6/3 | 4 | 44% |
| Տարրական մանկավարժություն և մեթոդիկա | 20/10 | 55 | 16/7 | 12 | 52% |
| Հայոց լեզու և գրականություն | 22/4 | 4 | 16/2 | - | 60% |
| Ռուսաց լեզու և գրականություն | -/- | 6 | -/- | 2 | 33% |
| Անգլերեն լեզու և գրականություն | 31/2 | - | 15/- | - | 45% |
| **Ընդամենը** | **222/67** | **362** | **123/36** | **49** | **32%** |
| **Ընդամենը** | **651** | | **209** | |

* 1. **Հարցմանը մասնակցած ուսանողների թվաքանակն՝ ըստ ֆակուլտետների**

**Գծապատկեր 1․**

Գծապատկերից պարզ է դառնում, որ հարցմանն առավել ակտիվ մասնակցել են Հումանիտար մասնագիտությունների ֆակուլտետի ուսանողները, առավել պասիվ՝ Բնագիտատնտեսագիտական ֆակուլտետի ուսանողները։

**2. Ուսանողների մասնակցությունը գիտահետազոտական աշխատանքներին**

**2․1․ Տեղյա՞կ եք, որ ԳՊՀ-ում պարբերաբար կազմակերպվում են ներբուհական, ներֆակուլտետային ուսանողական գիտական նստաշրջաններ․**

**Գծապատկեր 2․**

Հարցվողների մեծամասնությունը` 75%-ը, նշել են, որ տեղյակ են ԳՊՀ-ում պարբերաբար կազմակերպվող ներբուհական, ներֆակուլտետային ուսանողական գիտական նստաշրջանների վերաբերյալ։

«Ոչ» պատասխաններ հիմնականում նշվել են Հումանիտար մասնագիտությունների ֆակուլտետի անգլերեն լեզու և գրականություն, պատմություն, իրավագիտություն, տարրական մանկավարժություն և մեթոդիկա մասնագիտությունների ուսանողների կողմից։

**Եթե այո, ապա երբևիցե մասնակցել եք ուսանողական գիտաժողովի․**

**Գծապատկեր 3․**

Հարցվողների 18%-ն է միայն նշել, որ մասնակցել է ԳՊՀ-ում պարբերաբար կազմակերպվող ուսանողական գիտաժողովներին։ «Այո» պատասխաններ հիմնականում նշվել են Ֆինանսներ /ըստ ոլոտի/, Հաշվապահական հաշվառում և հարկում /ըստ ոլորտի/, Տնտեսագիտություն մասնագիտությունների ուսանողների կողմից։

82%-ը նշել է «ոչ» պատասխանը։ «Ոչ» պատասխաններ հիմնականում նշվել են Անգլերեն լեզու և գրականություն, Հայոց լեզու և գրականություն, Պատմություն, Տարրական մանկավարժություն և մեթոդիկա, Իրավագիտություն, Համակարգչային ճարտարագիտություն, Դեղագործական քիմիա, Սերվիս մասնագիտությունների ուսանողների կողմից։

**2.2․ Ամբիոնը խրախուսո՞ւմ է Ձեզ զբաղվել հետազոտությամբ և մասնակցել ուսանողական գիտաժողովներին։**

**Գծապատկեր 4․**

Հարցվողների 58%-ը նշել է «այո» պատասխանը, 42%-ը՝ «ոչ» պատասխանը։

«Ոչ» պատասխաններ հիմնականում նշվել են Բնագիտատնտեսագիտական ֆակուլտետի համակարգչային ճարտարագիտություն, դեղագործական քիմիա, սերվիս, Հումանիտար մասնագիտությունների ֆակուլտետի տարրական մանկավարժություն և մեթոդիկա, անգլերեն լեզու և գրականություն մասնագիտությունների ուսանողների կողմից։

«Այո» պատասխան նշողները հստակեցրել են իրենց պատասխանները` նշելով հետևյալը․

* Տեղեկացվում ենք գիտաժողովների անցկացման մասին։
* Դասախոսները մեզ օգնում են պատրաստել գիտական զեկուցում, շնորհանդես։
* Ամբիոնի դասախոսները տեսական գրականությամբ են ապահովում, օգնում են գրված զեկուցումները խմբագրել։
* Ամբիոնը խրախուսում է։ Որոշ դասախոսներ առանձնահատուկ կերպով են խրախուսում։
* Ամբիոնը տեղյակ է պահում մեզ ու հանգամանորեն բացատրում գիտաժողովների կարևորության մասին։
* Ֆակուլտետում բավականին ջերմ և բարիդրացիական հարաբերություններ են ուսանողների և դասախոսների միջև։ Ամբողջ դասախոսական կազմը դեկանատի հետ միասին տալիս են մեր հարցերի սպառիչ պատասխանները և տեղեկացնում եմ մեզ բոլոր ծրագրերի մասին։
* Այո, մեզ միշտ հորդորում են մասնակցել գիտաժողովների։
* Ամբիոնը մշտապես հետևողական է միջոցառումներին մասնակցելու հարցում։
* Ամբիոնն անում է առավելագույնն ուսանողների համար։
* Իհարկե խրախուսում են, օգնում են թեմայի ընտրության հարցում։
* Պարբերաբար ամբիոնի կողմից տեղեկանում ենք գիտաժողովների մասին։

**2.3․ Ամբիոնում առկա՞ է հետազոտական աշխատանքի, հոդվածների թեմաների հաստատված ցանկ։**

**Գծապատկեր 5․**

Հարցվողների 28%-ն է միայն նշել է «այո» պատասխանը, 72%-ը՝ «ոչ» պատասխանը։

«Ոչ» պատասխաններ նշվել են գրեթե բոլոր մասնագիտությունների ներկայացուցիչների կողմից։

**2․4․ Տեղյա՞կ եք, թե Ձեր մասնագիտական կրթական ծրագիրը սպասարկող ամբիոնն ի՞նչ գիտական հետազոտության ուղղվածություններ ունի․**

**Գծապատկեր 6․**

Հարցվողների 22%-ն է միայն նշել է «այո» պատասխանը, 78%-ը՝ «ոչ» պատասխանը։

«Ոչ» պատասխաններ նշվել են կրկին գրեթե բոլոր մասնագիտությունների ներկայացուցիչների կողմից։

Այս հարցի և նախորդող հարցի պատասխանների տոկոսային հարաբերությունները գրեթե նույնությամբ կրկնվում են։

«Այո» պատասխան նշողներն ի պատասխան **«եթե այո, ապա նշեք ուղղվածությունը»** հարցին որևէ պարզաբանում չեն տվել, հետևաբար կարող ենք եզրակացնել, որ «այո» պատասխան նշողները նույնպես տեղյակ չեն, թե մասնագիտական կրթական ծրագիրը սպասարկող ամբիոնն ինչ գիտական հետազոտության ուղղվածություններ ունի։

**2.5. «Միջազգային, հանրապետական և ներբուհական ուսանողական գիտաժողովների վերաբերյալ տեղեկատվություն որտեղի՞ց եք ստանում»** հարցին ուսանողները տվել են հետևյալ պատասխանները․

**Գծապատկեր 7․**

Գծապատկերից պարզ է դառնում, որ ուսանողները միջազգային, հանրապետական և ներբուհական ուսանողական գիտաժողովների վերաբերյալ տեղեկատվություն հիմնականում ստանում են ԳՊՀ «Facebook» սոցիալական ցանցից, դեկանատից, ուսումնական խորհրդատուի կողմից անձնական էլփոստերին ուղարկված տեղեկատվության միջոցով։

Գծապատկերից երևում է, որ առավել քիչ նշվել են ուսանողական ինքնակառավարման մարմինների անունները, այնինչ այս ուղղությամբ տարվող աշխատանքներում նրանց դերն առավել պետք է լիներ։

**2․6․ Ունե՞ք հրատարակված գիտական հոդվածներ.**

**Գծապատկեր 8․**

Հարցվողների միայն 8%-ն է (17 հոգի) նշել, որ ունի հրապարկված գիտական հոդված, 92%-ը՝ ոչ։

«Այո» պատասխանները նշվել են առկա ուսուցման Հայոց լեզու և գրականություն, Օտար լեզու և գրականություն, Պատմություն, Իրավագիտություն, Համակարգչային ճարտարագիտություն, Ֆինանսներ /ըստ ոլորտի/, Տնտեսագիտություն մասնագիտությունների ուսանողների կողմից։

**2․7․ Տեղյա՞կ եք ԳՊՀ-ում ամենամյա կազմակերպվող գիտաժողովի մասին, որին կարող են մասնակցել ոչ միայն դասախոսները, այլև ուսանողները՝ հանդես գալով դասախոսների հետ համատեղ հոդվածներով․**

**Գծապատկեր 9․**

Հարցվողների մեծամասնությունը` 73%-ը, նշել են, որ տեղյակ են ԳՊՀ-ում պարբերաբար կազմակերպվող գիտական նստաշրջանի վերաբերյալ։

«Ոչ» պատասխաններ հիմնականում նշվել են հեռակա ուսուցման Իրավագիտություն, Տարրական մանկավարժություն և մեթոդիկա, Հաշվապահական հաշվառում և հարկում /ըստ ոլորտի/ մասնագիտությունների ուսանողների կողմից։

**Եթե այո, ապա երբևիցե մասնակցել եք գիտաժողովի․**

**Գծապատկեր 10․**

Հարցվողների 14%-ն է միայն նշել, որ մասնակցել է ԳՊՀ-ում պարբերաբար կազմակերպվող գիտաժողովին։ «Այո» պատասխաններ հիմնականում նշվել են առկա ուսուցման Ֆինանսներ /ըստ ոլոտի/, Հաշվապահական հաշվառում և հարկում /ըստ ոլորտի/, Տնտեսագիտություն, Պատմություն, Հայոց լեզու և գրականություն մասնագիտությունների ուսանողների կողմից։

**3․ Խնդրում ենք ներկայացնել Ձեր առաջարկությունները, նկատառումները ԳՊՀ-ում գիտահետազոտական գործընթացի արդյունավետությունը բարելավելու նպատակով։**

**Հարցվողները ներկայացրել են հետևյալ առաջարկությունները․**

* Պարբերաբար կազմակերպել ֆակուլտետային և համալսարանական ուսանողական գիտաժողովներ։
* Կցանկանայի գիտաժողովների անցկացման մասին պարտաճանաչորեն տեղեկացվեր։
* Անցկացնել սեմինար և բացատրել, թե ինչպես են գրում գիտահետազոտական աշխատանք։
* Կարելի է կազմակերպել ուսանողական սեմինարներ և բացատրել, թե ինչպես գրել հոդվածներ, որոնք են գիտաժողովներին մասնակցության չափանիշները։
* Անցկացնել խորհրդատվություններ դասախոսների մասնակցությամբ, օգնել կողմնորոշվել, թե, որ առարկայից է ավելի նպատակահարմար հոդված գրել։
* Ցանկալի է, որ գիտաժողովներից առաջ էլփոստերի միջոցով տեղեկացվեն բոլոր ուսանողները, քանի որ ամեն օր ԳՊՀ֊ի պաշտոնական կայքէջին չենք կարող հետևել։
* Առաջին կուրսեցիներին մշտապես տեղեկացնել, խրախուսել։
* Հաճախակի կազմակերպվել ներբուհական գիտաժողովներ։
* Պարտադիր պայման համարել դասախոսի գիտական հոդվածի ղեկավար լինելը։
* Ստեղծել այնպիսի կենտրոն բուհում, որը կզբաղվեր հենց այդ հարցով (տեղեկացնել, հրապարակել կայանալիք գիտաժողովների մասին)։
* Բուհում այս տեսանկյունից վերելքներն ու վայրէջքները շատ կտրուկ են, կամ շատ մասնակցություն կամ չափազանց քիչ, առաջարկում եմ դասավանդել գիտական հետազոտության մեթոդաբանություն դասընթացը 2-րդ կուրսից, խրախուսել հոդվածներ գրելը։
* Շարունակել ԳՊՀ-ում գիտաժողովների կազմակերպումն ու անցկացումը, դասախոս-ուսանող համահեղինակությամբ զեկուցումների պատրաստումն ու տպագրումը։

**4․ Եզրակացություններ և առաջարկություններ։**

Հարցման արդյունքները ցույց տվեցին հետևյալը․

1. Հարցմանը մասնակցել է ԳՊՀ ուսանողների ընդհանուր թվաքանակի 32%-ը։
2. Հարցմանն առավել ակտիվ մասնակցել են Հումանիտար մասնագիտությունների ֆակուլտետի ուսանողներն, առավել պասիվ՝ Բնագիտատնտեսագիտական հեռակա ուսուցման բաժնի ուսանողները։
3. Հարցվողների մեծամասնությունը նշել են, որ տեղյակ են ԳՊՀ-ում պարբերաբար կազմակերպվող ուսանողական, դասախոսական գիտական նստաշրջանների վերաբերյալ։
4. Հարցվողների 14%-ն է միայն նշել, որ մասնակցել է ԳՊՀ-ում պարբերաբար կազմակերպվող ամենամյա գիտաժողովներին:
5. Հարցվողների մեծամասնությունը նշել են, որ ամբիոնը խրախուսում է զբաղվել հետազոտությամբ և մասնակցել ուսանողական գիտաժողովներին։
6. Ուսանողները միջազգային, հանրապետական և ներբուհական ուսանողական գիտաժողովների վերաբերյալ տեղեկատվություն հիմնականում ստանում են դեկանատից, ուսումնական խորհրդատուի կողմից անձնական էլփոստերին ուղարկված տեղեկատվության միջոցով։
7. Հարցվողների միայն 8%-ն է (17 հոգի) նշել, որ ունի հրապարկված գիտական հոդված։

Հետազոտական գործունեության և ուսումնական գործընթացի ինտեգրման արդյունավետությունից Գավառի պետական համալսարանի ուսանողների բավարարվածությունն ամբողջովին ուսումնասիրելու և վերլուծելու համար կարևոր են նաև որակական բաց հարցերը։

Հարցվողները ԳՊՀ-ում հետազոտական գործունեության և ուսումնական գործընթացի ինտեգրման արդյունավետությունը բարձրացնելու համար հիմնականում ներկայացրել են հետևյալ առաջնահերթությունները․

* Գիտահետազոտության մեթոդաբանության նվիրված դասընթացները պարբերական բնույթ կրեն։
* Պարբերաբար կազմակերպել ֆակուլտետային և համալսարանական ուսանողական գիտաժողովներ։
* Գիտական նստաշրջանների վերաբերյալ ակտիվ տեղեկատվության տարածում, իրազեկում։
* Դասախոս-ուսանող համահեղինակությամբ զեկուցումների պատրաստումն ու տպագրումը։

ՈԱ բաժինն, ամփոփելով հարցման արդյունքները, հաշվի առնելով  հարցվողների գնահատականները և պատասխանները, ներկայացնում է հետևյալ առաջարկությունները․

1. ԳՊՀ ուսանողական խորհրդի և գիտական ընկերության աշխատանքների ակտիվացում, նրանց գործողությունների պլաններում առաջնային համարել ուսանողների գիտահետազոտական գործունեության ակտիվացումը։
2. Ուսանողների անհատական աշխատանքները հանձնարարելիս՝ հիմք ընդունել ամբիոնի գիտահետազոտական ուղղվածությունը։
3. Ֆակուլտետներում, ամբիոններում, համապատասխան մասնագիտությունների առանձնահատկություններից ելնելով, կազմակերպել կլոր-սեղան քննարկումներ՝ գիտության հիմնախնդրային թեմաների շուրջ։
4. Գիտահետազոտության մեթոդաբանությանը նվիրված դասընթացների կազմակերպում։
5. Խրախուսել դասախոս-ուսանող համահեղինակությամբ զեկուցումները, հրապարակումները։
6. Միջազգային, հանրապետական և ներբուհական ուսանողական գիտաժողովների վերաբերյալ տեղեկատվությունը տարածել ԳՊՀ պաշտոնական կայքէջի և ԳՊՀ «Facbook» սոցիալական ցանցի միջոցով։
7. Ուսանողների գիտահետազոտական գործունեության գնահատման և խրախուսման հստակ գործիքակազմի առկայություն և կիրառում։

Հետազոտական գործունեության և ուսումնական գործընթացի ինտեգրման արդյունավետությունից Գավառի պետական համալսարանի ուսանողների բավարարվածության վերաբերյալ հարցման արդյունքների վերլուծությունը, եզրակացություններն ու առաջարկությունները կհղվել են համապատասխան ստորաբաժանումներ (ֆակուլտետներ, ամբիոններ), որպեսզի ուսումնասիրվեն նրանց կողմից և ԳՊՀ ռեկտորատի կամ գիտական խորհրդի նիստերում ներկայացվեն համապատասխան լուծումներ և առաջարկություններ, ձեռնարկվեն բարելավմանը միտված միջոցներ՝ հետազոտական գործունեության և ուսումնական գործընթացի ինտեգրման արդյունավետությունից Գավառի պետական համալսարանի ուսանողների բավարարվածությունը բարձրացման նպատակով։